Burada 91-ci maddə misal göstərildi. 91-ci maddə parlamentin daxilinə aid olan məsələdir. Yəni burada hər hansı bir çıxışla, yaxud hər hansı bir fikirlə əlaqədar şəxslərə məsuliyyət tətbiq oluna bilməz. Aydın məsələdir. Həmçinin qeyd eləyək ki, referendum yolu ilə Konstitusiyada dəyişiklik edilməsi ilə əlaqədar bu məsələ artıq konstitusion qüvvəsini tapıbdır. Hesab edirəm ki, biz başqa sahələrdə etik davranış qaydaları haqqında qanun qəbul ediriksə, hakimləri biz təyin ediriksə, Mərkəzi Seçki Komissiyasının üzvlərini biz təyin ediriksə, yəni onlara səs veririksə, onların hər birinin etik davranışına biz nəzarət ediriksə, özümüzün də etik davranışımıza nəzarət etsək, burada hər hansı bir problem yaranmaz.